**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**zákon**

z ... 2021,

**ktorým sa mení a dopĺňa zákon č. 523/2004 Z. z.**

**o rozpočtových pravidlách verejnej správy v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 523/2004 Z. z. o rozpočtových pravidlách verejnej správy v znení č. 747/2004 Z. z., 171/2005 Z. z., 266/2005 Z. z., 534/2005 Z. z., 584/2005 Z. z., 659/2005 Z. z., 238/2006
Z. z.(nepriamo), 275/2006 Z. z., 527/2006 Z. z., 678/2006 Z. z., 198/2007 Z. z., 199/2007 Z. z., 323/2007 Z. z., 323/2007 Z. z., 653/2007 Z. z., 653/2007 Z. z., 165/2008 Z. z., 383/2008 Z. z., 383/2008 Z. z., 465/2008 Z. z., 192/2009 Z. z., 390/2009 Z. z., 492/2009 Z. z., 563/2009
Z. z.(nepriamo), 57/2010 Z. z., 403/2010 Z. z., 468/2010 Z. z., 223/2011 Z. z., 512/2011 Z. z., 69/2012 Z. z., 223/2012 Z. z., 287/2012 Z. z., 345/2012 Z. z., 150/2013 Z. z. (nepriamo), 352/2013 Z. z., 436/2013 Z. z., 102/2014 Z. z., 292/2014 Z. z., 292/2014 Z. z., 324/2014 Z. z., 374/2014 Z. z., 171/2015 Z. z., 171/2015 Z. z., 357/2015 Z. z., 375/2015 Z. z., 91/2016 Z. z., 301/2016 Z. z., 310/2016 Z. z., 315/2016 Z. z., 352/2016 Z. z., 146/2017 Z. z., 243/2017 Z. z., 177/2018 Z. z., 372/2018 Z. z., 221/2019 Z. z., 134/2020 Z. z., 360/2020 Z. z., 423/2020 Z. z. sa mení takto:

1. V § 19 sa za ods. 16 vkladá nový ods. 17, ktorý znie:

„(17) Subjekty verejnej správy a všetky organizácie zriadené alebo založené subjektom verejnej správy môžu obstarať alebo si prenajať osobný automobil24ad) určený výlučne na prepravu osôb najviac do limitu výdavkov ustanoveného v prílohe, pričom sa v prílohe ustanovuje okruh osôb, na ktorých prepravu sa obstaráva alebo prenajíma osobný automobil. Limit výdavkov sa vzťahuje na obstaranie alebo prenajatie si osobného automobilu vrátane jeho technického zhodnotenia v príslušnom rozpočtovom roku.“

1. V § 26 sa vypúšťa ods. 11.
2. Poznámka pod čiarou k odkazu 39a sa mení na poznámku pod čiarou k odkazu 24ad a zaraďuje sa za poznámku pod čiarou k odkazu 24ac.
3. Za § 38 sa vkladá § 39, ktorý vrátane nadpisu znie:

„§ 39

Zrušovacie ustanovenie

Zrušuje sa nariadenie vlády Slovenskej republiky č. 419/2014 Z. z. o limitoch výdavkov
na obstaranie osobných automobilov štátnymi rozpočtovými organizáciami a štátnymi príspevkovými organizáciami.“

1. Dopĺňa sa príloha, ktorá znie:

„Príloha k zákonu č. 523/2004 Z. z. v znení neskorších predpisov

LIMITY VÝDAVKOV NA OBSTARANIE OSOBNÝCH AUTOMOBILOV SUBJEKTMI VEREJNEJ SPRÁVY A VŠETKYMI ORGANIZÁCIAMI ZRIADENÝMI ALEBO ZALOŽENÝMI SUBJEKTMI VEREJNEJ SPRÁVY

|  |  |
| --- | --- |
| **Obstarávanie osobných automobilov určených na prepravu** | **Limit výdavkov****bez dane z pridanej hodnoty** |
| 1. | prezidenta Slovenskej republiky | 50 000 eur |
| 2. | predsedu vlády Slovenskej republiky, ministrov a ostatných členov vlády | 33 000 eur |
| 3. | generálneho prokurátora, riaditeľa Slovenskej informačnej služby, štátnych tajomníkov, vedúceho Úradu vlády Slovenskej republiky, riaditeľa Národného bezpečnostného úradu, predsedov samosprávnych krajov, predsedov ostatných ústredných orgánov štátnej správy, predsedu Najvyššieho súdu Slovenskej republiky, predsedu Súdnej rady Slovenskej republiky, predsedu Najvyššieho kontrolného úradu, predsedu Úradu pre reguláciu sieťových odvetví, prezidenta finančnej správy, náčelníka Generálneho štábu Ozbrojených síl Slovenskej republiky, vedúceho Kancelárie prezidenta Slovenskej republiky, vedúceho Kancelárie Národnej rady Slovenskej republiky | 25 000 eur |
| 4. | podpredsedov ostatných ústredných orgánov štátnej správy, vedúcich služobných úradov ministerstiev, primátorov krajských a okresných miest, námestníkov riaditeľa Slovenskej informačnej služby, prvého námestníka generálneho prokurátora, vedúcich služobných úradov ostatných ústredných orgánov štátnej správy, predsedov krajských súdov, krajských prokurátorov, vedúceho Kancelárie Ústavného súdu Slovenskej republiky, vedúceho Kancelárie Súdnej rady Slovenskej republiky, vedúceho Kancelárie verejného ochrancu práv, splnomocnencov vlády Slovenskej republiky, verejného ochrancu práv, námestníka riaditeľa Národného bezpečnostného úradu, ďalších námestníkov generálneho prokurátora, predsedu Úradu na ochranu osobných údajov Slovenskej republiky, predsedu Úradu pre reguláciu elektronických komunikácií a poštových služieb, predsedu Dopravného úradu, podpredsedov Ústavného súdu Slovenskej republiky, podpredsedov Najvyššieho súdu Slovenskej republiky, podpredsedov Súdnej rady Slovenskej republiky, podpredsedov Najvyššieho kontrolného úradu | 20 000 eur |
| 5. | ostatných primátorov miest, starostov obcí a starostov miestnych častí, generálnych riaditeľov a riaditeľov sekcií ministerstiev a ostatných ústredných orgánov štátnej správy, predsedov okresných súdov, okresných prokurátorov, riaditeľov úradov samosprávnych krajov, prednostov okresných úradov, podpredsedu Úradu na ochranu osobných údajov Slovenskej republiky, podpredsedu Úradu pre reguláciu elektronických komunikácií a poštových služieb, podpredsedu Dopravného úradu | 15 000 eur |
| 6. | prednostov obecných úradov, predsedov, generálnych riaditeľov, riaditeľov a iných vedúcich rozpočtových organizácií, príspevkových organizácií a preddavkových organizácií verejnej správy, členov predstavenstva, konateľov, členov správnej rady, generálnych riaditeľov a iných vedúcich obchodných spoločností založených rozpočtovou, príspevkovou alebo preddavkovou organizáciou verejnej správy, riaditeľa a iných vedúcich verejnoprávnej organizácie | 12 000 eur |
| 7. | ostatných zamestnancov subjektov verejnej správy a organizácií zriadených alebo založených subjektom verejnej správy | 9 000 eur |

**“**

**Čl. II**

Tento zákon nadobúda účinnosť 1. januára 2022.